**Օտտո «Աբբադաբբա» Բերման**(անգլ.՝ Otto "Abbadabba" Berman, իսկական ազգանունը՝ Բիդերման (*Biederman*), օգոստոսի 10, 1891(1891-08-10), Նյու Յորք շրջան, Նյու Յորք, Նյու Յորք, ԱՄՆ - հոկտեմբերի 23, 1935(1935-10-23) կամ հոկտեմբերի 24, 1935(1935-10-24), Նյուարկ, Նյու Ջերսի, ԱՄՆ), հաշվապահ ամերիկյան կազմակերպված հանցավորության բնագավառում։ Հենց Բերմանին են վերագրում հայտնի «Ոչ մի անձնական բան, սա պարզապես բիզնես է» արտահայտությունը (անգլ.՝ Nothing personal, it's just business), որի հեղինակը հաճախ համարվում է Ալ Կապոնեն։

Կենսագրություն
--------------

Օտտո Բիդերմանը ծնվել է Նյու Յորքում, հրեական ընտանիքում։ Նրա ծնողներն են եղել Հենրի Բիդերմանը (1851-1923) և Թիլլի Բլյուֆելդ Բիդերմանը (1860-1938)։ Տասնհինգ տարեկան հասակում Օտտո Բիդերմանը ձերբակալվել է և մեղադրվել բռնաբարության փորձ կատարելու մեջ, բայց արդարացվել է։ Ավելի ուշ Օտտոն դարձել է հաշվապահ՝ համբավ ձեռք բերելով հաշված վայրկյանների ընթացքում առանց թղթի և գրիչի օգտագործման մաթեմատիկական բարդ խնդիրները լուծելու ունակության համար։ Նյու Յորքի քաղաքային գիշերային կյանքին մասնակցելիս Բերմանը հանդիպել և ընկերացել է լրագրող և գրող Դեյմոն Ռունյոնի հետ։

1930-ական թվականներին Բերմանը դարձել է հայտնի գանգստեր Արթուր Ֆլեգենհայմերի հաշվապահ և խորհրդատու, որը հայտնի էր որպես Հոլանդացի Շուլց։ Ի թիվս այլ գործերի, նա Շուլց բանդայում պատասխանատու է եղել ձիարշավների խաղադրույքների և Հարլեմում ժողովրդականություն վայելող «Թվերը» ընդհատակյա վիճակախաղի վրա։ Բերմանի մաթեմատիկական տաղանդների շնորհիվ Հոլանդացու խմբավորումը կարողացել է 10%-ով ավելացնել ձիարշավների խաղադրույքներից եկամուտները։ Շուլցը բարձր է գնահատել իր խորհրդատու հաշվապահի աշխատանքը՝ տալով նրան շաբաթական 10,000 դոլար աշխատավարձ, մինչդեռ նրա ամենամոտ օգնականներն ու թիկնապահները՝ Աբե Լանդաուն (անգլ.՝ Abe Landau) և Բեռնար «Լուլու» Ռոզենկրանցը (անգլ.՝ Bernard "Lulu" Rosenkrantz) շաբաթական վճարվել են 1200 դոլար։

Քրեական-մաթեմատիկական հանճարի կարիերան ավարտվել է 1935 թվականին՝ այն բանից հետո, երբ ամերիկյան մաֆիայի ղեկավարները, դժգոհ լինելով Նյու Յորքի շրջանային դատախազ Թոմաս Դյուիին սպանելու հոլանդացի Շուլցի ծրագրերից, նրան դատապարտել են մահապատժի։

1935 թվականի հոկտեմբերի 23-ին Բերմանը հանդիպման էր եկել Շուլցի և նրա երկու գանգստերներ Լանդաուի և Ռոզենկրանցի հետ Նյուարքում՝ «Պալաս Չոփ Հաուս» (անգլ.՝ Palace Chophouse) բարում։ Լակի Լուչանոյի վարձած մարդասպանները հանկարծ ներխուժել են այն սենյակ, որտեղ անցկացվել է նրանց հանդիպումը։ Բերմանին խեցել են մի քանի փամփուշտներ, ինչպես նաև 12-տրամաչափի որսորդական հրացանի կարտեչը, նա մահացել է երկրորդը։ Հաջորդ առավոտյան թերթում հայտնվել է փամփուշտներից այլանդակված նրա մարմնի լուսանկարը՝ Շուլցին լուսանկարին կից և «Շուլցը և նրա հինգ սպանված հանցակիցները» վերնագրով(անգլ.՝ Schultz, Five Pals Shot), սակայն իրականում, բացի «Հոլանդացուց», գնդակահարվել են միայն չորս մարդ՝ Բերմանը, Լանդաուն, Ռոզենկրանցը և «Մարտի» Կրոմպիրը (անգլ.՝ Martin "Marty" Krompier)՝ Շուլցի օգնականներից մեկը։ Ուղեկցող հոդվածը պնդում էր, որ Բերմանը Շուլցի զինված մարդն էր․ զայրացած Դեյմոն Ռունյոնը շտապ տպագրել է թերթի խմբագրականը, որը պաշտպանում էր իր ընկերոջը։

Բերմանի փաստաթղթերում հայտնաբերված տվյալների համաձայն՝ Շուլցի բուքմեյքերները խաղադրույքներ են ընդունել 827,253,43 ԱՄՆ դոլարի չափով, և շահումների համար վճարել են ընդամենը 313,711,99 դոլար։ Այս գումարների տարբերությունը, որը մոտ 500,000 ԱՄՆ դոլար է և բաժին է ընկել հանցագործ խմբավորմանը, մեծ մասամբ այդքան մեծ էր Բերմանի տաղանդի շնորհիվ։ Նրա մահը մեծ վնաս է հասցրել մաֆիային։ Պատահական չէ, որ նույնիսկ Վիտո Ջենովեզեն, ով մաֆիոզների շարքում հայտնի էր որպես հիմնական հակասեմական, բացահայտորեն ափսոսում էր «հրեա հաշվեմեքենայի» (անգլ.՝ the Yid adding machine) մահվան համար։

Բերմանը թաղվել է ծնողների կողքին՝ Նյու Յորքի Քուինս թաղամասի Գլենդեյլ քաղաքում՝ Մոնտ Կարմել գերեզմանատանը (անգլ.՝ Mount Carmel Cemetery):

Արվեստում
---------

* Օտտո Բերմանը եղել է Ռեգրետ (անգլ.՝ Regret) մականունով ձիարշավի խաղացողի նախատիպը, որը Դեյմոն Ռանյոնի մի քանի պատմությունների կերպար է։ Նրանցից ամենահայտնին՝ «Փոքրիկ Միսս Մարկերը» (1932, անգլ.՝ Collier’s), չորս անգամ էկրանավորվել է։
* Էդգար Լորենս Դոկտորոյի «Բիլլի Բաթգեյթ» (1989) վեպում Բերմանը հանդես է գալիս որպես գլխավոր հերոսի ուսուցիչ։
* «Բիլի Բաթգեյթ» ֆիլմում, որը նկարահանել է Ռոբերտ Բենտոնը Դոկտորոուի վեպի հիման վրա, Բերմանին մարմնավորել է Սթիվեն Հիլը։
* Բերմանը նաև ներկայացված է 1930-ական թվականների ամերիկյան կազմակերպված հանցավորության, առաջին հերթին հոլանդացի Շուլցին նվիրված գրքերում և ֆիլմերում, ինչպիսին է՝ «Քոթթոն» ակումբը»։

Ծանոթագրություններ
------------------

1. 1 2  Find A Grave — 1996.
2. ↑  Alexandra Rucki (2015 թ․ նոյեմբերի 25). «Guerilla artist hangs banner off Mancunian Way in protest at Manchester Metropolitan University's dismantling of homeless camp». *Manchester Evening News* (անգլերեն). Վերցված է 2017 թ․ փետրվարի 4-ին. `{{cite web}}`: Unknown parameter `|subtitle=` ignored (օգնություն)
3. ↑  «Nothing personal, it's just business». dirty.ru. 2015 թ․ դեկտեմբերի 19. Վերցված է 2017 թ․ փետրվարի 4-ին.
4. ↑  *Питер Маас* Исповедь Джо Валачи. — М.: «АСТ-пресс», 1993. — P. 28. — 62 p. — ISBN 5-214-00024-3 Переводчик: Н. Каленова.
> «Как я понял, — рассказывает Валачи, — у Голландца Шульца был какой-то парень, который умел высчитывать, сколько денег вкладывать в тотализаторные счетчики, чтобы выпадали правильные номера. Я не помню, как его звали. Это имя было трудно выговорить»[16]. 16. Валачи имеет в виду Отто Бермана (Аббадабба), математического гения, которого Шульц использовал для организации так называемых контрактов на контролируемых мафией ипподромах. Берман, кроме того, путем манипуляций с тотализатором обеспечивал выигрыш наименьших ставок, сводя тем самым потери Шульца к минимуму.
5. 1 2  Carl Sifakis. *"Abbadabba"+Berman&source=bl&ots=REPUe\_Z\_gq&sig=KRp5-iBdFHSlHWkCwO8gzStZf7M&hl=ru&sa=X&ved=0ahUKEwj6-97gmfbRAhXjQJoKHfiyCBQ4ChDoAQgZMAA#v=onepage&q&f=false Berman, Otto Abbadabba (1880-1935): Policy game fixer* // The Mafia Encyclopedia. — New York City: Infobase Publishing, 2006. — P. 38–39. — 529 p. , (Facts on File Crime Library). ISBN 9780816069897

Արտաքին հղումներ
----------------

* «Otto Berman». *Hollywood Most Wanted* (անգլերեն). 2017 թ․ փետրվարի 4. Վերցված է 2017 թ․ փետրվարի 4-ին. `{{cite web}}`: Unknown parameter `|subtitle=` ignored (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Find A Grave |

 |